Dief sterf in skoorsteen | Maroela Media
Dief sterf in skoorsteen
Die skoorsteen wat oopgebreek is Foto: Kantoor van Fresno County se sheriff
ŉ Vermeende inbreker is dood nadat hy in ŉ skoorsteen vasgesit en die huiseienaar ŉ vuur in die kaggel aangesteek het.
Polisiebeamptes van Fresno in Kalifornië is Saterdag omstreeks 15:00 na ŉ huis ontbied ná ŉ klag oor ŉ inbraak ontvang is, het die Fresno-polisie in ‘n verklaring bevestig.
Die huiseienaar het gesê hy het ŉ vuur in die kaggel aangesteek toe ŉ man skielik in die skoorsteen geskree het. Die huis het met rook begin vul en die huiseienaar het probeer om die vuur te blus terwyl polisiebeamptes brandbestryders na die huis ontbied het.
Ongeveer 10 minute ná die oorspronklike oproep het die verdagte nog steeds asemgehaal en binne die skoorsteen beweeg. Brandbestryders het kort daarna die skoorsteen begin oopbreek, maar die man was reeds dood.
ŉ Voorlopige ondersoek dui daarop dat die verdagte deur die loop van die aand in die skoorsteen geklim het om by die huis in te breek, maar hy het vasgesit. Die eienaar het ŉ dag later by die huis opgedaag, onbewus dat daar enigiemand in die skoorsteen vassit.
ŉ Outopsie sal gedoen word om die man se identiteit en oorsaak van dood te bepaal.
[Foto’s] Prinses Charlotte lyk te skattig op dié foto’s
Wêreld staan saam teen die IS-terreurbedreiging
Ag nee! Dit was dalk Kersvader!
Aletta, jý is my heldin!
Dit is nou die blinde sambok. Een van ‘n “1000 ways to die”.
Lindy Moolman · 3 jaar gelede
Klink vir my soos die wolf in die storie van die 3 varkies? Het sy ma dit dan nooit vir hom gelees nie?
Eish ek wil darm maar nie so dood gaan nie
Ludwig Visser · 3 jaar gelede
Hierdie ou het dit nou letterlik hotagter – of is dit hot-onder – gekry!
Hoop nie die arme ou is na ‘n nuwe tuiste heen wat nog warmer as die skoorsteen word nie.
Sorry kon nie help om te grinnik toe ek die artikel lees nie.
En die huiseienaar het hom net ‘n warm ontvangs gegee.